"Märka Argumenti" programmi ja Eesti Väitlusseltsi kaugemaks eesmärgiks on kasvatada valimiseelse ja ka valimistevahelise avaliku arutelu sisukust. "Viimasel ajal on palju räägitud valimiskampaaniate kasvavast loosunglikkusest. Selles pole aga süüdi vaid manipulatiivsed poliitikud - ka selles vallas on pakkumine osaliselt nõudluse nägu," selgitas  Uusberg. "Seega tuleb diskussioonide sisukuse suurendamiseks kasvatada valijates nende järele nõudlust."